Након што је Краљевина Бугарска 1. марта 1941. приступила Тројном пакту, јединице немачке 12. армије – а међу њима и 2. оклопна дивизија – су отпочеле пребацивање на бугарску територију 2. марта у 06:00 часова. У Бугарској је била стационирана у Ћустендилу, на самој граници према раљевини Југославији од 21. до 27. марта. Након пуча у Југославији 27. марта 1941. 2. оклопна дивизија бива пребачена на тромеђу Југославија – Бугарска – Грчка, у околину бугарског града Петрич.